b"\n_START_ARTICLE_\nGegenschein\n_START_SECTION_\nHist\xc3\xb2ria\n_START_PARAGRAPH_\nEl gegenschein va ser descrit per primera vegada per l'astr\xc3\xb2nom i professor jesu\xc3\xafta franc\xc3\xa8s Esprit Pezenas (1692-1776) en 1730. Durant el seu viatge a Am\xc3\xa8rica del Sud des de 1799 fins a 1803, l'explorador alemany Alexander von Humboldt  va fer diverses observacions d'aquest fenomen. Tamb\xc3\xa9 va ser Humboldt qui va donar al fenomen el seu nom alemany, gegenschein._NEWLINE_L'astr\xc3\xb2nom dan\xc3\xa8s Theodor Brorsen va publicar les primeres recerques a fons del gegenschein en 1854. Tamb\xc3\xa9 va ser el primer a observar que la llum zodiacal pot abra\xc3\xa7ar el cel complet, encara que en condicions gaireb\xc3\xa9 perfectes, i que pot ser observat un feble pont de llum que connecta la llum zodiacal i el gegenschein. A m\xc3\xa9s, Brorsen havia proposat ja l'explicaci\xc3\xb3 correcta del gegenschein (reflexions de pols interplanet\xc3\xa0ria)._NEWLINE_En temps moderns, el gegenschein no \xc3\xa9s visible a les regions m\xc3\xa9s poblades del m\xc3\xb3n a causa de la contaminaci\xc3\xb3 lum\xc3\xadnica.\n_START_SECTION_\nObservaci\xc3\xb3\n_START_PARAGRAPH_\nEl gegenschein \xc3\xa9s tan feble que no pot veure's si hi ha una mica de llum de Lluna o una lleugera contaminaci\xc3\xb3, o si apareix en el ve\xc3\xafnatge de la Via L\xc3\xa0ctia.  El fenomen es manifesta com una regi\xc3\xb3 oval, suaument brillant, d'uns pocs graus d'ample i 10-15\xc2\xb0 de longitud, orientat al llarg del pla de la ecl\xc3\xadptica."